Дата: 25.12.2020

Группа 19-СЗС-1д

Наименование дисциплины: Чеченская литература

Тема Махках даьккхинчу халкьо лайна баланаш

*Сан Даймохк, хьоме халкъ,*

*дагца шух ийна,*

*Веха со, баржийна*

*дахаран т1ам.*

*Цхьа а гац тахана*

*балане, г1ийла,*

*Массарна бевзина*

*маршонан чам…*

Нохчийн къомо 1944-1957-чу шерашкахь лайна халонаш, х1инца а кхоччуш гайтина дац литературехь. Къизаллий, мацаллий, 1едалан векалшна нахана т1ехь хиллачу адмалла йоцчу политикан бахьана долуш къома амал хийцаяла йолаяларх дайх дисина г1иллакхашний, 1адаташ, доьналла, халкъехь иза ц1ера даккхале ма-хиллара дисинера. Амма и массо а дика аг1о латтош болу нах кхузахь бацара, уьш ц1ахь нохчий аренашкахь, нохчий лаьмнашкахь бара. Ткъа кхузахь юккъерчу Азин г1амарин аренашкахь нохчийн 1адаташ д1акхехьа ницкъ бацара. Кхузахь дехачу къаьмнийн кхин г1иллакхаш дацара, вовшашца кхин юкъаметтигаш яра. Зуда, бер ларар шатайпа дара церан.

Решидов Шаида шен поэмин ц1е цо нохчийн зудчун Аружин, г1ирг1изхо Алымкханан васташ кхуллуш язйина. Поэмин сюжет чолхе яц: х1ерахь, къаьстина 1944-1945-чу шерашкахь, цхьаьна чура массо а доьзал леш, д1акхелхаш бара нохчий. Шаидан поэмин сюжет йинарг изза хьал гайтар дара. Алымкхана комаьршаллий, къинхетам бахьана долуш Аружин кхо бер мацаллех хьалха долу.

1. **Дешнаш т1ехь болх.**

**Азалла-вечность без начала**

**Абаде-вечность без конца**

**Буьйранча-командующий**

**Векалалла-представительство, посольство**

**Г1уда-шртаф**

**Дуьхьало-препятствие**

**Куьпахо-участковый**

**Та1зар-наказание**

**Хьашт-потребность**

**Г1ирг1азойн мохк-**

**Пекъар-**

**Набахта-**

**1аткъам-**

Цхьанне а йоцчу кепара шуьйра а, к1орга а ю Рашидов Шаидан кхоллараллехь 1944-чу шаран 23-чу февралехь нохчийн халкъ куьг хьаьккхина кхечу мехкашка д1адохоран тема.

Наной буьйцуш язйинчу стихашкахь церан вастийн тайп-тайпана сизаш говза хьаькхна поэта. Нохчийн зударийн оьздангалла, церан ц1ийца болу сий-ларам, церан синошца йолу йовхо, цара ларбеш болу нохчийн кхерч-уьш Рашидовн кхоллараллехь коьртачарехь теманаш.

Цуьнан даим а болу деган лазам-иза цуьнан ненан вастаца бозуш бу.

Кхаа дашца Шаидан поэзии билгалъяккха езаш хилча, далор дара Даймохк, Нана, Безам боху дешнаш.

*Баркалла боху ас, илланча варна,*

*Оьздаллех, г1иллакхах цкъа а ца юхуш,*

*Дера дош ас аларх, сан т1алам барна,*

*Оьг1азе жоп дела юха ца тухуш.*

Т1аьхьарчу итт-ткъа шарахь шолг1а хууш бу Рашидов Шаидана а, цуьнан мог1арера болчу нахана а нохчийн халкъана т1ех1оьттиначу балин къаьхьа чам. Вай Шаидах лаьцна къамел д1адолош элира: бакъйолу поэзи халкъана т1е бала беача кхоллалуш ю. Цундела тамашийна дац Рашидов Шаидан т1аьхьарчу шерашкахь кхоллаеллачу поэзин чулацам к1орггера граждански дог-ойла йолуш хилар.

*Дог 1ийжа, Нохчийчоь*

*гуро схьалаьцна,*

*Еттало ц1ий 1ийдаш*

*меженех шен.*

*Къизачу т1амо к1ел*

*Хьарчийна, хьашна,*

*Маьрша ког баккха а*

*ца дуьту вай.*

Бакъволу поэт шеен Даймехкан, шен халкъан лазам шеен кийрахь лелош хуьлу. Оцу лазамо самайоху цо царех еш йолу карзахе ойланаш. Шен Даймахке, хьалкъе болчу безамо шовкъехь латтош тахана къахьоьгуш схьавог1у Рашидов Шаид Рашидович.

**Контрольные вопросы**

1. Нохчаша лайна бала кхин муьлхачу произведенешкахь ешна вай?

2. 13 шарахь нохчаша лайначу 1азапах а, баланах а шайна хезнарг дийца.

3. Тематически х1ун башхалла йолуш ю Рашидов Шаидан кхолларалла?

Махках даьккхинчу халкъо лайна баланаш, халонаш гайтаран башхаллаш. Аружа а, Алымкхан а.

Преподаватель \_\_\_\_\_\_\_\_\_\_\_\_\_\_\_\_Газимагомаева